
(Procedura legislativă ordinară: prima lectură)
Amendamentul		81
Propunere de regulament
Considerentul 2
	

	Textul propus de Comisie
	Amendamentul

	(2)	EMPA și ITA urmăresc să protejeze producătorii din Uniune de produse de bază sensibile din sectorul agricol prin limitarea preferințelor la contingentele tarifare.
	(2)	Acordul de parteneriat și Acordul comercial interimar vor reduce protecția de care beneficiază producătorii din Uniune care fabrică produse de bază sensibile în sectorul agricol. Prin urmare, ar trebui să fie instituite clauze bilaterale de salvgardare pentru a limita domeniul de aplicare al contingentelor tarifare preferențiale în caz de prejudiciu sau de amenințare de producere a unui prejudiciu.



Amendamentul		1
Propunere de regulament
Considerentul 12
	

	Textul propus de Comisie
	Amendamentul

	(12)	Monitorizarea strictă a oricăror produse sensibile ar facilita luarea la timp a deciziilor cu privire la eventuala deschidere a investigațiilor și impunerea ulterioară de măsuri de salvgardare. Prin urmare, Comisia ar trebui să monitorizeze periodic importurile de produse sensibile de la data intrării în vigoare a ITA sau a EMPA. Monitorizarea ar trebui extinsă la alte produse sau sectoare în cazul în care industria relevantă din Uniune formulează o cerere justificată în mod corespunzător adresată Comisiei.
	(12)	Monitorizarea strictă a oricăror produse sensibile ar facilita luarea la timp a deciziilor cu privire la eventuala deschidere a investigațiilor și impunerea ulterioară de măsuri de salvgardare. Prin urmare, Comisia ar trebui să monitorizeze în mod constant și proactiv importurile de produse sensibile de la data intrării în vigoare a ITA sau a EMPA. Monitorizarea ar trebui extinsă la alte produse sau sectoare în cazul în care industria relevantă din Uniune formulează o cerere justificată în mod corespunzător adresată Comisiei. Comisia ar trebui să prezinte o dată la trei luni un raport de monitorizare care să conțină evaluarea sa privind impactul importurilor de produse sensibile care beneficiază de acces preferențial pe piață în temeiul acordului, inclusiv date privind volumele și prețurile importurilor pentru toate produsele sensibile, cu o defalcare adecvată pe regiuni.



Amendamentele		21 și 82
Propunere de regulament
Articolul 2 – paragraful 1 – punctul 5
	

	Textul propus de Comisie
	Amendamentul

	[bookmark: _Hlk216791227]5.	„prejudiciu grav” înseamnă o deteriorare generală gravă a situației industriei Uniunii;
	5.	„prejudiciu grav” înseamnă o deteriorare generală gravă a situației industriei Uniunii; o creștere de peste 5 % de la an la an față de media pe trei ani a volumului importurilor în condiții preferențiale la un anumit produs sau o scădere de peste 5 % de la an la an a prețului mediu de import al unui anumit produs va fi considerată un element de probă prima facie a unui prejudiciu grav;




Amendamentul		83
Propunere de regulament
Articolul 3 – alineatul 1 – paragraful 1 (nou)
	

	Textul propus de Comisie
	Amendamentul

	
	Pentru a demonstra că sectorul a suferit un prejudiciu grav și a justifica o măsură de salvgardare pot fi suficiente indicii clare privind deteriorarea situației economice a sectorului la nivelul Uniunii sau la nivelul statelor membre, inclusiv o creștere de peste 5 % de la an la an față de media pe trei ani a volumului importurilor în condiții preferențiale la un anumit produs sau scăderi susținute ale prețurilor interne.





Amendamentul		2
Propunere de regulament
Articolul 3 – alineatul 2 – litera c a (nouă)
	

	Textul propus de Comisie
	Amendamentul

	
	(ca)	introducerea unei obligații de reciprocitate în ceea ce privește produsele și standardele de producție.


Amendamentul		3
Propunere de regulament
Articolul 4 – alineatul 1
	

	Textul propus de Comisie
	Amendamentul

	1.	Comisia monitorizează periodic piața Uniunii de produse sensibile, în special în ceea ce privește tendințele importurilor și ale exporturilor, producția și evoluția prețurilor. În acest scop, Comisia cooperează și face schimb de date în mod regulat cu statele membre și cu industria Uniunii.
	1.	Comisia monitorizează în mod constant și proactiv piața Uniunii de produse sensibile, în special în ceea ce privește tendințele importurilor și ale exporturilor, producția și evoluția prețurilor, cu sprijinul observatoarelor piețelor la nivelul Uniunii instituite prin Regulamentul (UE) nr. 1308/2013 al Parlamentului European și al Consiliului1a. În acest scop, Comisia cooperează și face schimb de date în mod regulat cu statele membre, cu Parlamentul European și cu industria Uniunii.

	
	1a Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, ELI: http://data.europa.eu/eli/reg/2013/1308/oj ).


Amendamentul		4
Propunere de regulament
Articolul 4 – alineatul 2 a (nou)
	

	Textul propus de Comisie
	Amendamentul

	
	2a.	În baza unei cereri justificate în mod corespunzător din partea sectorului industrial vizat din Uniune, Comisia poate extinde domeniul de aplicare al monitorizării menționate la alineatul (1) la orice produse sau sectoare, altele decât cele menționate în anexă.


Amendamentul		5
Propunere de regulament
Articolul 4 – alineatul 2 b (nou)
	

	Textul propus de Comisie
	Amendamentul

	
	2b.	Cooperarea și schimbul de date se realizează atât pe verticală, între Comisie și statele membre, cât și pe orizontală, între statele membre.


Amendamentul		6
Propunere de regulament
Articolul 4 – alineatul 2 c (nou)
	

	Textul propus de Comisie
	Amendamentul

	
	2c.	Până la 1 martie 2026, Comisia elaborează și pune la dispoziția statelor membre orientări tehnice privind indicatorii, parametrii și tipurile de date care pot fi monitorizate pe piețele de la nivel național și local.


Amendamentul		7
Propunere de regulament
Articolul 4 – alineatul 3
	

	Textul propus de Comisie
	Amendamentul

	3.	La fiecare șase luni, Comisia prezintă Parlamentului European și Consiliului un raport de monitorizare care conține evaluarea impactului importurilor de produse sensibile care beneficiază de acces preferențial pe piață în temeiul acordului. Aceste rapoarte se referă la piața Uniunii și, dacă este cazul, se referă, de asemenea, la situația din unul sau mai multe state membre.
	3.	La fiecare trei luni, Comisia prezintă Parlamentului European și Consiliului un raport de monitorizare care conține evaluarea impactului importurilor de produse sensibile care beneficiază de acces preferențial pe piață în temeiul acordului. Aceste rapoarte se referă la piața Uniunii și, dacă este cazul, se referă, de asemenea, la situația specifică din unul sau mai multe state membre.


Amendamentul		8
Propunere de regulament
Articolul 6 – alineatul 3
	

	Textul propus de Comisie
	Amendamentul

	3.	În absența unor indicații contrare, Comisia consideră o creștere a volumului de peste 10 % de la an la an, ca regulă generală, a importurilor în condiții preferențiale ale unui anumit produs dintr-o țară în cauză drept element de probă prima facie a unui prejudiciu grav sau a amenințării de producere a unui prejudiciu grav pentru industria Uniunii în cazul în care, în același timp, prețul mediu de import pentru importurile respective dintr-o țară în cauză este cu cel puțin 10 %, de regulă, sub prețul intern mediu relevant al produselor similare sau direct concurente în cursul aceleiași perioade, pe baza datelor disponibile.
	3.	În absența unor indicații contrare, Comisia consideră o creștere a volumului de peste 5 % față de media pe trei ani, ca regulă generală, a importurilor în condiții preferențiale ale unui anumit produs dintr-o țară în cauză drept element de probă prima facie a unui prejudiciu grav sau a amenințării de producere a unui prejudiciu grav pentru industria Uniunii în cazul în care, în același timp, prețul mediu de import pentru importurile respective dintr-o țară în cauză este cu cel puțin 5 %, de regulă, sub prețul intern mediu relevant al produselor similare sau direct concurente în cursul aceleiași perioade, pe baza datelor disponibile.


Amendamentul		9
Propunere de regulament
Articolul 6 – alineatul 4
	

	Textul propus de Comisie
	Amendamentul

	4.	În absența unor indicații contrare, Comisia consideră o scădere de peste 10 % de la an la an, ca regulă generală, a prețului mediu de import al unui anumit produs dintr-o țară în cauză importat în Uniune în condiții preferențiale drept element de probă prima facie a unui prejudiciu grav sau a amenințării de producere a unui prejudiciu grav pentru industria Uniunii în cazul în care, în același timp, prețul mediu de import pentru produsul respectiv dintr-o țară în cauză este cu cel puțin 10 %, de regulă, sub prețul intern mediu relevant al produselor similare sau direct concurente în cursul aceleiași perioade, pe baza datelor disponibile.
	4.	În absența unor indicații contrare, Comisia consideră o scădere de peste 5 % față de media pe trei ani, ca regulă generală, a prețului mediu de import al unui anumit produs dintr-o țară în cauză importat în Uniune în condiții preferențiale drept element de probă prima facie a unui prejudiciu grav sau a amenințării de producere a unui prejudiciu grav pentru industria Uniunii în cazul în care, în același timp, prețul mediu de import pentru produsul respectiv dintr-o țară în cauză este cu cel puțin 5 %, de regulă, sub prețul intern mediu relevant al produselor similare sau direct concurente în cursul aceleiași perioade, pe baza datelor disponibile.


Amendamentul		10
Propunere de regulament
Articolul 6 – alineatul 4 a (nou)
	

	Textul propus de Comisie
	Amendamentul

	
	4a.	Comisia nu se limitează la pragurile cantitative prevăzute la prezentul articol atunci când stabilește elemente de probă prima facie ale unui prejudiciu grav. Indicii clare de deteriorare a situației economice a industriei, la nivelul Uniunii sau al statelor membre, inclusiv scăderi susținute ale prețurilor interne, pot fi suficiente pentru a demonstra prejudiciul adus sectorului și pot justifica deschiderea unei investigații.


Amendamentul		11
Propunere de regulament
Articolul 7 – alineatul 3
	

	Textul propus de Comisie
	Amendamentul

	3.	Atunci când este posibil, investigația este finalizată în termen de șase luni de la data publicării avizului de deschidere în Jurnalul Oficial al Uniunii Europene. Termenul respectiv poate fi prelungit cu încă trei luni în circumstanțe excepționale, cum ar fi numărul neobișnuit de mare al părților interesate sau situațiile de piață complexe. Comisia informează toate părțile interesate cu privire la o astfel de prelungire și explică motivele acesteia. În cazul în care o investigație se referă la produse sensibile, Comisia o încheie cât mai curând posibil, cu scopul de a lua o decizie finală în termen de patru luni de la data publicării avizului de deschidere în Jurnalul Oficial al Uniunii Europene.
	3.	Atunci când este posibil, investigația este finalizată în termen de trei luni de la data publicării avizului de deschidere în Jurnalul Oficial al Uniunii Europene. Termenul respectiv poate fi prelungit cu încă trei luni în circumstanțe excepționale, cum ar fi numărul neobișnuit de mare al părților interesate sau situațiile de piață complexe. Comisia informează toate părțile interesate cu privire la o astfel de prelungire și explică motivele acesteia. În cazul în care o investigație se referă la produse sensibile, Comisia o încheie cât mai curând posibil, cu scopul de a lua o decizie finală în termen de două luni de la data publicării avizului de deschidere în Jurnalul Oficial al Uniunii Europene.


Amendamentul		12
Propunere de regulament
Articolul 7 – alineatul 5
	

	Textul propus de Comisie
	Amendamentul

	5.	Comisia evaluează toți factorii relevanți de natură obiectivă și cuantificabilă care afectează situația industriei Uniunii, în special nivelul și volumul creșterii importurilor produsului în cauză, în valori absolute și relative, cota de piață internă absorbită de importurile sporite și variațiile referitoare la industria Uniunii cu privire la nivelul vânzărilor, producției, productivității, utilizării capacităților, profiturilor și pierderilor și ocupării forței de muncă. Această listă nu este exhaustivă, iar Comisia poate lua în considerare și alți factori relevanți pentru a stabili dacă există un prejudiciu grav sau o amenințare a unui prejudiciu grav, cum ar fi stocurile, prețurile, rentabilitatea capitalului angajat, fluxul de numerar, nivelul cotelor de piață și alți factori care cauzează sau care ar fi putut cauza prejudicii grave sau care prezintă o amenințare de prejudiciu grav la adresa industriei Uniunii.
	5.	Comisia evaluează toți indicatorii economici și factorii relevanți de natură obiectivă și cuantificabilă care afectează situația industriei Uniunii, în special nivelul și volumul creșterii importurilor produsului în cauză, în valori absolute și relative, cota de piață internă absorbită de importurile sporite și variațiile referitoare la industria Uniunii cu privire la nivelul vânzărilor, inclusiv al prețurilor, producției, productivității, utilizării capacităților, profiturilor și pierderilor și ocupării forței de muncă. Această listă nu este exhaustivă, iar Comisia poate lua în considerare și alți factori relevanți pentru a stabili dacă există un prejudiciu grav sau o amenințare a unui prejudiciu grav, cum ar fi stocurile, rentabilitatea capitalului angajat, fluxul de numerar, nivelul cotelor de piață și alți factori care cauzează sau care ar fi putut cauza prejudicii grave sau care prezintă o amenințare de prejudiciu grav la adresa industriei Uniunii.



Amendamentele		34 și 86
Propunere de regulament
Articolul 9 – alineatul 1 – litera b a (nouă)
	

	Textul propus de Comisie
	Amendamentul

	
	(ba)	pentru a demonstra că sectorul a suferit un prejudiciu grav și a justifica o măsură de salvgardare pot fi suficiente indicii clare privind deteriorarea situației economice a sectorului la nivelul Uniunii sau la nivelul statelor membre, inclusiv o creștere de peste 5 % de la an la an față de media pe trei ani a volumului importurilor în condiții preferențiale la un anumit produs sau scăderi susținute ale prețurilor interne.



Amendamentul		13
Propunere de regulament
Articolul 9 – alineatul 3
	

	Textul propus de Comisie
	Amendamentul

	3.	În cazul produselor sensibile, se adoptă măsuri de salvgardare provizorii, în conformitate cu procedura menționată la articolul 18 alineatul (4), fără întârziere și, în orice caz, în termen de cel mult 21 de zile de la deschiderea investigației, pentru a evita prejudicierea industriei Uniunii care ar fi dificil de reparat, inclusiv în cazul în care un astfel de prejudiciu poate fi concentrat din punct de vedere geografic într-unul sau mai multe state membre.
	3.	În cazul produselor sensibile, se adoptă măsuri de salvgardare provizorii, în conformitate cu procedura menționată la articolul 18 alineatul (4), fără întârziere și, în orice caz, în termen de cel mult 14 zile de la deschiderea investigației, pentru a evita prejudicierea industriei Uniunii care ar fi dificil de reparat, inclusiv în cazul în care un astfel de prejudiciu poate fi concentrat din punct de vedere geografic într-unul sau mai multe state membre.



Amendamentele		36 și 87
Propunere de regulament
Articolul 11 – alineatul 1
	

	Textul propus de Comisie
	Amendamentul

	1.	În cazul în care, în urma unei investigații, se ajunge la concluzia că sunt îndeplinite condițiile prevăzute la articolul 3 alineatul (1), Comisia poate adopta măsuri de salvgardare definitive în conformitate cu procedura de examinare prevăzută la articolul 18 alineatul (3).
	1.	În cazul în care, în urma unei investigații, se ajunge la concluzia că sunt îndeplinite condițiile prevăzute la articolul 3 alineatul (1), Comisia adoptă măsuri de salvgardare definitive în conformitate cu procedura de examinare prevăzută la articolul 18 alineatul (3).



Amendamentele		64 și 88
Propunere de regulament
Articolul 12 a (nou)
	

	Textul propus de Comisie
	Amendamentul

	
	Articolul 12a	

	
	Clauza privind mediul, sănătatea și măsurile sanitare și fitosanitare

	
	1. Comisia inițiază o investigație și adoptă măsuri de salvgardare în temeiul prezentului regulament în cazul în care există dovezi credibile că importurile care beneficiază de preferințe tarifare nu îndeplinesc cerințele echivalente în materie de mediu, bunăstare a animalelor, sănătate, siguranță alimentară sau protecție a muncii aplicabile producătorilor din Uniune.

	
	2. În cazul în care există un risc documentat pentru sănătatea umană, animală sau vegetală, inclusiv utilizarea unor metode de producție interzise în Uniune sau nerespectarea cerințelor sanitare și fitosanitare, Comisia poate suspenda imediat importurile produsului care beneficiază de preferințele tarifare, în conformitate cu articolul 9 alineatul (3). Măsurile adoptate în temeiul prezentului articol sunt necesare și proporționale și fac obiectul unei revizuiri în conformitate cu articolul 12.





Amendamentul		14
Propunere de regulament
Articolul 15 a (nou)
	

	Textul propus de Comisie
	Amendamentul

	
	Articolul 15a

	
	Măsuri împotriva eludării

	
	1. 	În cazul în care constată că măsurile de salvgardare sunt eludate prin modificări ale rutelor comerciale, inclusiv prin importuri de la părți care sunt scutite de măsurile de salvgardare, Comisia poate extinde sfera de aplicare a măsurilor de salvgardare la respectivele importuri sau poate adopta alte măsuri de punere în aplicare necesare.

	
	2. 	Comisia consolidează cooperarea vamală cu statele membre în ceea ce privește verificarea regulilor de origine și asigurarea trasabilității complete a importurilor de produse sensibile.


Amendamentul		15
Propunere de regulament
Anexă – paragraful 1 – punctul 14
	

	Textul propus de Comisie
	Amendamentul

	14.	Ouă
	14.	Ouă – categoria A și categoria B


Amendamentul		16
Propunere de regulament
Anexă – paragraful 1 – punctul 15
	

	Textul propus de Comisie
	Amendamentul

	15.	Ovalbumine
	15.	Produse din ouă – praf de ouă (din ouă întregi), praf de gălbenuș, ovalbumine (standard, cu capacitate de spumare ridicată, cu capacitate de gelificare ridicată)


Amendamentul		17
Propunere de regulament
Anexă – paragraful 1 – punctul 23 a (nou)
	

	Textul propus de Comisie
	Amendamentul

	
	23a.	Citrice: portocale, lămâi și mandarine

